પ્રથમ બનાવની પોલીસ પાસેથી પ્રાપ્ત થતી માહિતી અનુસાર બોરસદ તાલુકાના કાળુ સિંધાપુરામાં રહેતા રાજલસિંહ જામસિંહ સિંધા અને તેમની પત્ની શાંતાબેન ગતરોજ યોજાયેલ મતદાનમાં વોટ આપીને પોતાના ઘરે આવવા નીકળ્યા હતા અને તેઓ કનુ ઉર્ફે ચકો જીકાભાઈ સિંધાના ઘર પાસેથી પસાર થઈ રહ્યા હતા ત્યારે કનુ ઉર્ફે ચકા સહિત ચાર જણાં તેઓની પાસે આવ્યા હતા અને તમે ભાજપને વોટ કેમ આપ્યો તેમ કહેતા દંપત્તિએ અમે વોટ ગમે તેને આપીએ તેમ જણાવતા કનુ ઉર્ફે ચકો ઉશ્કેરાઈ ગયો હતો અને તેણે પોતાના હાથમાંની દાંતી રાજલસિંહને માથામાં મારી ગંભીર ઈજાઓ પહોંચાડી હતી જ્યારે બીજાએ શાંતાબેનને ગડદાપાટુનો મારમારી મારી નાખવાની ધમકીઓ આપી હતી.